77. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 510 της 11/22 Ιουν. 1966 (ΦΕΚ Α' 127) Περί της υγειονομικής περιθάλψεως των εν ενεργεία ανδρών Χωροφυλακής. Εχοντες υπ’ όψιν τας διατάξεις του άρθρ. 8 του Νόμ. 4501/1966 «περί της ιατρικής–φαρμακευτικής και νοσοκομειακής περιθάλψεως των εν ενεργεία ανδρών των Σωμάτων Ασφαλείας» (ΦΕΚ Α' 47 της 5.3.1966) και την υπ’ αριθ. 447/1966 γνώμην του Συμβουλίου της Επικρατείας, προτάσει των Ημετέρων επί της Δημοσίας Τάξεως και Υγιεινής Υπουργών, απεφασίσαμεν και διατάσσομεν: Άρθρ.1.-Εις τους εν ενεργεία άνδρας της Χωροφυλακής και τους εν πολεμική διαθεσιμότητι αξιωματικούς και ανθυπασπιστάς παρέχεται δαπάναις του Δημοσίου πλήρης υγιεινομική περίθαλψις, ομοία τη παρεχομένη εις τους τακτικούς δημοσίους πολιτικούς υπαλλήλους, επί τη βάσει και των εν τοις επομένοις άρθροις ειδικώτερον καθοριζομένων. Νοσοκομειακή περίθαλψις Άρθρ.10.-1.Η ισχύς του παρόντος άρχεται από της δημοσιεύσεως του εις την Εφημερίδα της Κυβερνήσεως. 2.Η δημοσίευσις και εκτέλεσις του παρόντος ανατίθεται εις τον Υπουργόν Δημοσίας Τάξεως. Σελ. 226,42(α) 354Α-210 83 Άρθρ.2.-1.Οι εν ενεργεία άνδρες της Χωροφυλακής και οι εν πολεμική διαθεσιμότητι αξιωματικοί και ανθυπασπισταί αυτής νοσηλεύονται, δαπάναις του Δημοσίου, εις τα Γενικά Κρατικά, τα Στρατιωτικά και τα Δημοτικά Νοσοκομεία, τα Νοσηλευτικά Ιδρύματα τα λειτουργούντα υπό μορφήν Ν.Π.Δ.Δ. ή Ι.Δ. αγαθοεργού πρωτοβουλίας και εις τας ιδιωτικάς κλινικάς. 2.Η εισαγωγή προς νοσηλείαν ενεργείται επί τη βάσει ιατρικής γνωματεύσεως των υγειονομικών αξιωματικών Χωροφυλακής, όπου δε δεν υπάρχουσι τοιούτοι, των ελεγκτών ιατρών του Δημοσίου ως και δια τους τακτικούς δημοσίους πολιτικούς υπαλλήλους ορίζεται. 3.Οι υγειονομικοί αξιωματικοί Χωροφυλακής, όπου υφίστανται τοιούτοι, πλην της διαπιστώσεως της ανάγκης δια την τακτικήν ή έκτακτον εισαγωήν εις νοσηλευτικά ιδρύματα και κλινικάς καθίστανται αποκλειστικώς αρμόδιοι και δια την παρακολούθησιν και έλεγχον της νοσηλείας των εν ενεργεία ανδρών της Χωροφυλακής. Το έργον ελέγχου αυτών θα ενεργείται κατά την διαδικασίαν την οριζομένην υπό των κειμένων διατάξεων περί υγειονομικής περιθάλψεως των τακτικών δημοσίων πολιτικών υπαλλήλων και των εκάστοτε εκδιδομένων αποφάσεων ή εγκυκλίων διαταγών του Υπουργείου Υγιεινής ή του αρμοδίου οργάνου του Υπουργείου τούτου. 4.Εκτακτα περιστατικά νοσηλείας νοούνται εκείνα, καθ’ α εκτίθεται εις άμεσον κίνδυνον η ζωή του ασθενούς, ως είναι η βαρεία αιμορραγία, η καρδιακή κρίσις, η διάτρησις του στομάχου, ο ειλεός, η περισφιγμένη κήλη, τα βαρέα ατυχήματα, η ψυχασθένεια μετά μανιακών διεγέρσεων, ως και πάσα ετέρα νόσος, ήτις κατά την κρίσιν του ελεγκτού ιατρού επιβάλλεται να τύχη αμέσου εισαγωγής. 5.Η εισαγωγή ασθενών ανδρών Χωροφυλακής εις Στρατιωτικά Νοσοκομεία ενεργείται κατά τα δια την εισαγωγήν εις αυτά των στρατιωτικών ισχύοντα. Άρθρ.3.-Οι άνδρες της Χωροφυλακής νοσηλεύονται: α)Οι έχοντες βαθμόν Αντισυνταγματάρχου και άνω εις την Α΄θέσιν. β)Οι έχοντες βαθμόν Μοιράρχου και Ταγματάρχου εις την Βα΄ θέσιν. γ)Άπαντες οι λοιποί αξιωματικοί, ανθυπασπισταί, υπαξιωματικοί και χωροφύλακες εις την Ββ' θέσιν. Εξωνοσοκομειακή περίθαλψις Άρθρ.4.-1.Εξαιρετικώς η νοσηλεία των εκπαιδευομένων εις τας σχολάς Χωροφυλακής, των εν αναρρωτηρίοις και θαλάμοις Υπηρεσιών και των εις συγκεκροτημένους μαχίμους σχηματισμούς ανδρών Χωροφυλακής παρέχεται υπό υγειονομικών αξιωματικών Χωροφυλακής, όπου δε δεν υπάρχουσι τοιούτοι υπό των υγειονομικών αξιωματικών των Ενόπλων Δυνάμεων, εις ας πόλεις υπάρχουσι τοιούτοι ή ιατρών δημοσίων υπαλλήλων ή δημοτικών και κοινοτικών τοιούτων και εν ελλείψει πάντων των ανωτέρω υπό των προς τούτο εντεταλμένων ιατρών παρά των αρμοδίων Διοικητικών Υπηρεσιών. 2.Η οδοντιατρική περίθαλψις των δοκίμων χωροφυλάκων, δοκίμων υπαξιωματικών και δοκίμων αξιωματικών παρέχεται αποκλειστικώς υπό των ιατρών της οικείας Σχολής εις τα εν αυτή λειτουργούντα οδοντιατρεία, εφ’ όσον υφίστανται τοιαύτα και υπηρετούσι παρ’ αυτοίς ιατροί, άλλως παρέχεται αύτη εις τούτους ως και δια τους τακτικούς δημοσίους πολιτικούς υπαλλήλους. «Κατ’ εξαίρεσιν αι προσθετικαί οδοντιατρικαί εργασίαι ενεργούνται υπό οδοντιατρών της ελευθέρας εκλογής των δοκίμων περί ων το προηγούμενον εδάφιον, μεθ’ ων το Δημόσιον έχει συμβληθή και εφ’ όσον αι προσθετικαί αύται εργασίαι κατά την γνωμάτευσιν του αρμοδίου οδοντιάτρου ήθελον χαρακτηρισθή ως επιτακτικής και επειγούσης φύσεως». Το εντός «» εδάφιον προσετέθη δια του Β.Δ. 81 της 20 Ιαν. / 10 Φεβρ. 1969 (ΦΕΚ Α' 18). (Αντί της σελ. 226,41) Σελ. 226,41(α) 354Α-209 82 Άρθρ.5.-Καθήκοντα ιατρών και οδοντιάτρων ελεγκτών δια τους εν ενεργεία άνδρας της Χωροφυλακής εκτελούσιν υγειονομικοί αξιωματικοί και οδοντίατροι Χωροφυλακής, όπου δε δεν υπάρχουσι τοιούτοι οι οικείοι ελεγκταί του Δημοσίου. Άρθρ.6.-Εις περιπτώσεις καθ’ ας θεράπων ιατρός τυγχάνει υγειονομικός αξιωματικός Χωροφυλακής, αι εντολαί τούτου δεν υπόκεινται εις έγκρισιν ελεγκτού. Άρθρ.7.-Οι υγειονομικοί αξιωματικοί Χωροφυλακής και οι λοιποί εν τη παρ. 1 το άρθρ. 4 του παρόντος Δ/τος ιατροί είναι οι μόνοι αρμόδιοι δια την διαπίστωσιν της ανάγκης οίκοι ή εν ιατρείω περιθάλψεως των εν ενεργεία ανδρών Χωροφυλακής, εις ας περιπτώσεις ένεκεν ταύτης επιβάλλεται όπως ούτοι απόσχουν των καθηκόντων των. Άρθρ.8.-1.Εις ας περιφερείας δεν έχει επεκταθή ο θεσμός της δια βιβλιαρίων υγειονομικής περιθάλψεως, η εν γένει νοσηλεία των εν ενεργεία ανδρών Χωροφυλακής και των εν πολεμική διαθεσιμότητι αξιωματικών και ανθυπασπιστών, θα ενεργήται ως και των τακτικών δημοσίων πολιτικών υπαλλήλων υπό μόνους τους περιορισμούς του παρόντος. 2.Μέχρις ου οι κατά τας διατάξεις του παρόντος περιθαλπόμενοι άνδρες της Χωροφυλακής εφοδιασθώσι δια βιβλιαρίου νοσηλείας, η εξωνοσοκομειακή περίθαλψις θα παρέχεται αυτοίς κατά τας διατάξεις της παρ. 3 του άρθρ. 14 του υπ’ αριθ. 665/1962 Β.Δ/τος ως ετροποποιήθη και συνεπληρώθη υπό του ομοίου 566/1963, ανεξαρτήτως εάν οι θεράποντες ιατροί, φαρμακοποιοί και εργαστήρια είναι συμβεμβλημένοι μετά του Δημοσίου ή ου. Λοιπαί διατάξεις Άρθρ.9.-1.Αι κειμέναι διατάξεις αι αφορώσαι εις τα της χορηγήσεως αναρρωτικών αδειών, την θέσιν εις διαθεσιμότητα λόγω νοσήματος, την χορήγησιν αδείας λόγω νοσήματος, την κρίσιν εν γένει της σωματικής ικανότητος των ανδρών Χωροφυλακής και τον χρόνον καθ’ ον ούτοι επιβάλλεται όπως απόσχουν της υπηρεσίας των λόγω ασθενείας εξακολουθούν εφαρμοζόμεναι και μετά την ισχύν του παρόντος Δ/τος. 2.Αι ενδείξεις περί ανιάτου νοσήματος, ανικανότητος ή χορηγήσεως διαθεσιμότητος ή ετησίας αδείας δια νοσηλευθέντας εις μη στρατιωτικά νοσοκομεία άνδρας, διαβιβάζονται υπό των αρμοδίων Υπηρεσιών Χωροφυλακής εις τας οικείας επιτροπάς απαλλαγών των στρατιωτικών νοσοκομείων ή την Α.Σ.Υ.Ε. προς άσκησιν των αρμοδιοτήτων των. 